ປ. ໂອບາມາ ຈະໃຫ້ການຄໍ້າປະກັນ ແກ່ ພັນທະມິດໃນຢູໂຣບ ແລະ ປ. ປະເທດຈີນ 
ການ​ເດີນທາງ ​ເທື່ອສຸດທ້າຍ ​ໄປ​ຕ່າງປະ​ເທດ ຂອງທ່ານໂອບາມາ ແມ່ນຈະໃຫ້ການຄ້ຳປະກັນ ແກ່ພັນທະມິດ ໃນຢູໂຣບ ແລະປະທານປະເທດຈີນ ລຸນຫຼັງ ການເລືອກຕັ້ງ ໃນສະຫະລັດ.
ໝາຍກຳນົດການເດີນທາງເທື່ອສຸດທ້າຍໄປຕ່າງປະເທດ ຂອງ ທ່ານ Barack Obama ໃນນາມປະທານາທິບໍດີສະຫະລັດນັ້ນ ມີທ່າທາງວ່າຈະຢູ່ໃນທ່າທາງ ທີ່ຂ້ອນຂ້າງຫງອຍເຫງົາ ຫລັງຈາກການເລືອກຕັ້ງທີ່ບໍ່ຄາດຝັນເອົາຜູ້ສະໝັກພັກ ຣີພັບບລິກັນທ່ານ Donald Trump ທີ່ໃຫ້ຄຳໝັ້ນສັນຍາວ່າຈະຍົກເລີກບູລິມະສິດຈຳນວນນຶ່ງຂອງທ່ານ Obama ໄດ້ເຮັດໃຫ້ເກີດຄວາມເປັນຫ່ວງຢູ່ໃນຫຼາຍໆພາກສ່ວນຂອງໂລກ ຮອງທີ່ປຶກສາດ້ານຄວາມປອດໄພແຫ່ງຊາດ ທ່ານ Ben Rhodes ໄດ້ແຈ້ງໃຫ້ພວກບັນດານັກຂ່າວຊາບ ກ່ຽວກັບດານເດີນທາງຂອງທ່ານ Obama ຢູ່ກອງປະຊຸທາງໂທລະສັບ ໃນວັນສຸກວານນີ້ ທ່ານ Rhodes ຍອມຮັບວ່າ ການເລືອກຕັ້ງ ທີ່ບໍ່ຄາດຝັນຂອງທ່ານ Trump ແລະຜົນກະ ທົບຕໍ່ຄວາມສຳພັນສອງຝ່າຍ ແລະບັນດາຂໍ້ຕົກລົງກັບນາໆຊາດມີ ທ່າທາງວ່າຈະເປັນຫົວຂໍ້ສຳຄັນ ຢູ່ໃນຈິດໃຈຂອງພວກຜູ້ນຳໂລກ ປະທານາທິບໍດີ Obama ກ່ອນອື່ນໝົດຈະເດີນທາງໄປ Greece ບ່ອນທີ່ທ່ານຈະຢ້ຽມຢາມ ວັດ Parthenon ແລະກ່າວຄຳປາໃສທີ່ສຳຄັນຢູ່ນະຄອນ Athens ກ່ຽວກັບການທ້າທາຍທີ່ເກີດຈາກໂລກາພິວັດ ຈາກນັ້ນໄປ ທ່ານ Obama ຈະມຸ້ງໜ້າສູ່ເຢຍຣະມັນ ບ່ອນທີ່ທ່ານ ຈະປະຊຸມສອງຝ່າຍ ກັບນາຍົກລັດຖະມົນຕີ Angela Merkel ແລະຮ່ວມກອງປະຊຸມນັກຂ່າວໃນວັນພະຫັດ ທ່ານຍັງຈະພົບປະກັບບັນດາຜູ້ນຳອັງກິດ ແລະຝຣັ່ງ ທີ່ນະຄອນ Berlin ຈາກນັ້ນ ທ່ານ Obama ຈະເດີນທາງໄປນະຄອນ Lima ປະເທດ Peru ເພື່ອເຂົ້າຮ່ວມກອງປະຊຸມສຸດຍອດການຮ່ວມມືເສດຖະກິດເອເຊຍແລະປາຊິຟິກຫລື APEC ຢູ່ນອກກອງປະຊຸມສຸດຍອດດັ່ງກ່າວ ທ່ານ Obama ຍັງຈະພົບປະສອງຝ່າຍ ກັບປະທານປະເທດຈີນ ທ່ານ Xi Jinping ໃນວັນເສົາແລະນາຍົກລັດຖະມົນຕີອອສເຕຣເລຍທ່ານ Malcolm Turnbull ໃນວັນອາທິດ ທ່ານ Rhodes ໄດ້ຖືກຖາມຊໍ້າແລ້ວຊໍ້າອີກວ່າ ການເດີນທາງໃນຄັ້ງນີ້ຈະຖືກບົດບັງຫລື ບໍ່ດ້ວຍການເລືອກຕັ້ງຂອງທ່ານ Trump ຜູ້ທີ່ໄດ້ໃຫ້ຄຳໝັ້ນສັນຍາທີ່ຈະຍົກເລີກຫລາຍ ຢ່າງທີ່ທ່ານ Obama ເຫັນວ່າເປັນຄວາມສຳເລັດ ໃນນະໂຍບາຍຕ່າງປະເທດທີ່ສຳຄັນຂອງທ່ານ ເຊັ່ນວ່າຂໍ້ຕົກລົງວ່າດ້ວຍການປ່ຽນແປງຂອງດິນຟ້າອາກາດປາຣີ ແລະຂໍ້ຕົກ ລົງເພື່ອຫລຸດຜ່ອນໂຄງການນິວເຄລຍຂອງອີຣ່ານ